เทศบาลตำบลคลองเต็ง

คลองเต็ง เป็นองค์กรปกครองส่วนท้องถิ่นประเภทเทศบาลตำบลในอำเภอเมืองตรัง จังหวัดตรัง เป็นชุมชนริมถนนเพชรเกษมสายห้วยยอด-ตรัง ซึ่งเป็นสายหลักที่ตัดขึ้นใช้สมัยแรก รวมทั้งมีสถานีรถไฟคลองเต็งและสถานีรถไฟสวนมันในทางรถไฟสายทุ่งสง-กันตัง ทำให้พื้นที่เจริญขึ้นอย่างรวดเร็ว มีทั้งร้านค้า ตึกแถว โรงสี รวมทั้งสถานีตำรวจ จึงพิจารณาตั้งเป็นสุขาภิบาลคลองเต็ง ในปี พ.ศ. 2510 วันที่ 17 มกราคม พ.ศ. 2510 และยกเป็นเทศบาลตำบลในปี พ.ศ. 2542 วันที่ 24 กุมภาพันธ์ พ.ศ. 2542 

ปัจจุบันในเขตเทศบาลมีพื้นที่ทั้งหมด 10.40 ตารางกิโลเมตร ประชากรทั้งหมด 3,857 คน และมี 1,819 ครัวเรือน เป็นพื้นที่รองรับความเจริญและที่อยู่อาศัยของเทศบาลนครตรัง

 อ้างอิง 

คลองเต็ง
คลองเต็ง
เทศบาลตำบลคลองเต็ง